**Soalan no 6**

Terdapat pelbagai teori dalam pengajaran dan pembelajaran. Sebahagian teori adalah berpusatkan kepada pengajar, manakala sebahagian yang lain adalah berpusatkan kepada pelajar. Melalui penggunaan pelbagai teknologi dan media pengajaran, bagaimanakah konsep “pengajaran tanpa bergantung kepada pengajar” boleh dilaksanakan di dalam kelas.

**Jawapan :**

Konsep “pengajaran tanpa bergantung kepada pengajar” boleh dilaksanakan di dalam kelas melalui penggunaan pelbagai teknologi dan media pengajaran. Hal ini bermaksud media boleh digunakan secara berkesan tanpa kehadiran pengajar, sama ada kerana pengajar tidak ada atau sedang membantu pelajar lain. Hal ini tidak bermakna pelajar belajar tanpa panduan.

Bahan media pengajaran yang digunakan dalam situasi ini biasanya dipakej dengan sempurna, iaitu menerangkan dengan jelas tentang tujuan, objektif, cara mengguna dan menilai pencapaian sendiri. Dengan cara ini, guru boleh menjadi pengurus yang lebih cekap dan kreatif, tidak hanya sebagai penyampai maklumat semata-mata. Sebagai contohnya, pelajar boleh mempelajari kejadian gempa bumi melalui tayangan video dan seterusnya diberi latihan untuk menjawab. Melalui situasi tersebut, masalah murid bersa bosan terhadap PnP juga dapat dikurangkan kerana penggunaan media pengajaran seperti tayangan dapat menarik minat murid untuk belajar dan fokus terhadap mesej yang ingin disampaikan. Hal ini sememangnya dapat membantu guru menyampaikan mesej dalam pengajaran, memberi maklumat yang tepat dan jelas, motivasi murid dalam pembelajaran dan memberi hiburan kepada murid sewaktu sesi pengajaran dan pembelajaran dijalankan.